A budapesti metróhálózat

"Budapest metróhálózata Budapest közösségi közlekedési hálózatának legnagyobb kapacitású vonalaiból áll. Az első, a köznyelvben kisföldalattinak nevezett vonala a kontinentális Európa első földalatti vasútja és a világ első elektromos földalattija volt. A másik kettő, szovjet technológián alapuló viszonylata az 1970-es és az 1980-as években épült ki. A negyedik vonal átadására 8 éves építést követően 2014-ben került volna sor. (Wikipédia)"

2033-ra már csak itt élnek nagy számban emberek a halott városban.

Szerepe az evakuálásban
A 2013-as atomháború során a felszín alá menekülő emberek elsősorban a vörös és a kék vonalakban bízhattak. Ezeket építették a legmélyebbre a meglévő vonalak közül, állomásaikon pedig hermetikus kapuk voltak felszerelve. Ennek ellenére több helyen is problémák léptek fel, így nem mindenhol záródtak be a kapuk.

A sárga és a zöld vonalak ezzel ellentétben alkalmatlanok voltak a tartós védelemre.
 * Az M1-es vonal túl sekély építése és a levegőnek a felszínről való közvetlen áramoltatása miatt vált lakhatatlanná. Emellett a detonációk okozta földrengés több állomást is beomlasztott a vonalon.
 * Az M4-es vonalat ugyan kellőképpen mélyre építették, de betontübbingekből épített szerkezete, magas állomásai, és az egy állomás kivételével hiányzó hermetikus kapuk miatt szintúgy lakhatatlanná vált. Ráadásul az építkezések még nem fejeződtek be, így a félkész építmény védelemre teljesen alkalmatlan volt.

M1-es vonal
Az M1-es vonalon a következő állomások találhatóak:
 * Vörösmarty tér
 * Deák Ferenc tér (M1)
 * Bajcsy-Zsilinszky út
 * Opera
 * Oktogon
 * Vörösmarty utca
 * Kodály körönd
 * Bajza utca
 * Hősök tere
 * Széchenyi fürdő
 * Mexikói út

Vörösmarty tér
A vonal délnyugati végállomását a Nagy Térfélcsere után alakították ki politikai gyűjtőtábornak a hungaristák és a kommunisták. Az állomáson a legveszélyesebb elemeket tartják. Az élelmiszer- és vízutánpótlás minimális, és mivel a felszínre nyíló utak nyitottak, a lejutó sugárzással együtt az éhezés igen magas mortalitást alakít ki. Az állomás népessége ismeretlen, és bár eddig ugyan nem ismert szökés, híre elterjedt a Metróban, ahol a köznyelv Lágerként ismeri.

Deák Ferenc tér (M1)
Az állomáson egy zsoldos őrcsapat tartózkodik egyedül, akiket a kommunisták és a hungaristák közösen fizetnek. Feladatuk, hogy meggátolják a Lágerből történő szökéseket.

Bajcsy-Zsilinszky út
Lakatlan.

Opera
Lakatlan, északi oldalán az alagút beszakadt.

Oktogon
Lakatlan, az egész állomáson áll a víz.

Az Oktogon után
Mivel az Oktogontól északra lévő alagutak beomlottak, a további földalatti közlekedés ellehetetlenült. A Hősök tere után, a Városligetből, több furcsa élőlényt jelentettek, amik vélhetően az Állatkert romjai közül szabadultak ki.

M2-es vonal
A vonalon a következő állomások találhatóak:
 * Déli pályaudvar
 * Széll Kálmán tér
 * Batthyány tér
 * Kossuth Lajos tér
 * Deák Ferenc tér (M2)
 * Astoria
 * Blaha Lujza tér
 * Keleti pályaudvar
 * Puskás Ferenc Stadion
 * Pillangó utca
 * Örs vezér tere

Déli pályaudvar
Lakott, a Bordély uralja.

Széll Kálmán tér
Lakott, a Hungarista Birodalom uralja, annak központi állomása. Új neve: Szálasi Ferenc nemzetvezető tér.

Batthyány tér
Lakott, a Hungarista Birodalom uralja. Új neve: Táncsics Mihály tér.

Kossuth Lajos tér
Lakott, a Hungarista Birodalom uralja. Új neve: Vitéz jákfai Gömbös Gyula tér.

Deák Ferenc tér (M2)
Lakott, a Mag része, hungarista helytartó az állomásparancsnok.

Astoria
Lakott. Az állomáson anarchisztikus körülmények uralkodnak. Tényleges vezetője nincs a köznyelv által az "Őrültek állomása" névvel illetett Astoriának.

Blaha Lujza tér
Lakott. A Blaha Lujza téri Birodalom uralja, annak központi állomása.

Keleti pályaudvar
Kettős állomás az M2-es és az M4-es vonalak találkozásánál, mindkettő részállomása lakott (egyedüliként az M4-es vonal állomásai közül). A Blaha Lujza téri Birodalom uralja.

Puskás Ferenc Stadion
Lakott. Az állomást sztalkerbázissá alakították.

Pillangó utca
Felszíni állomás volt. Lakatlan, romos állapotú.

Örs vezér tere
Hasonló körülmények uralkodnak, mint a Pillangó utcánál.

M3-as vonal
A vonalon a következőek:
 * Újpest-központ
 * Újpest-városkapu
 * Gyöngyösi utca
 * Forgách utca
 * Árpád híd
 * Dózsa György út
 * Lehel tér
 * Nyugati pályaudvar
 * Arany János utca
 * Deák Ferenc tér (M3)
 * Ferenciek tere
 * Kálvin tér
 * Corvin-negyed
 * Klinikák
 * Nagyvárad tér
 * Népliget
 * Ecseri út
 * Pöttyös utca
 * Határ út
 * Kőbánya-Kispest

Újpest-központ
Valószínűleg lakatlan és romos állapotú. A sugárzás megakadályozza az állomás elérését.

Újpest-városkapu
Valószínűleg lakatlan és romos állapotú. A sugárzás megakadályozza az állomás elérését.

Gyöngyösi utca
Lakatlan, rendkívül romos állapotú. A sugárzás mértéke meghaladja a városon belül mérhető átlagot.

Forgách utca
Lakott, Észak Vörösei uralják. Új neve: Kun Béla utca.

Árpád híd
Lakott, Észak Vörösei uralják. Új neve: Rákosi Mátyás híd.

Dózsa György út
Lakott, Észak Vörösei uralják, az államalakulat központi állomása. Új neve: Kádár János út.

Lehel tér
Lakatlan, de hivatalosan a Nyugat uralja. A kommunistáknak áthaladási engedélye van.

Nyugati pályaudvar
Lakatlan, de hivatalosan a Nyugat uralja. A kommunistáknak áthaladási engedélye van.

Arany János utca
Lakott, a Mag része. Kommunista állomásparancsnoka van.

Deák Ferenc tér (M3)
Lakott, a Mag része. Kommunista állomásparancsnoka van.

Ferenciek tere
Lakatlan. Az állomáshoz vezető alagutakat bűnözők lakják.

Kálvin tér
Lakatlan, romos állapotú kettős állomás. Az M3-as vonalon lévő részállomás egy része, az M4-es vonalon lévő teljesen víz alatt áll. Az Álommanóként ismert mutáns él itt egyedül.

Corvin-negyed
Valószínűleg lakott, a Hatodik perc szentjeinek területe.

Klinikák
Valószínűleg lakott, a Hatodik perc szentjeinek területe.

Nagyvárad tér
Valószínűleg lakott, a Hatodik perc szentjeinek területe.

Népliget
Lakatlan, azonban az állomás feletti buszpályaudvarban megfigyelőállást építettek ki.

Ecseri út
Lakott, a Déli Szövetség uralja. A 60 fős lakosság nagy része német. Új neve: "Neusachsenland".

Pöttyös utca
Lakott, a Déli Szövetség uralja. A 30 fős lakosság nagy része orosz. Új neve: "Rossiyskiy most".

Határ út
Lakott, a Déli Szövetség uralja, annak központi állomása. A 120 fős lakosság nagy része más-más Európai országokból származik. Új neve: "Europa".

Kőbánya-Kispest
Felszíni állomás volt. Lakatlan, romos állapotú.

M4-es vonal
A vonal egyetlen kivételtől eltekintve romos állapotú és lakatlan. Dél-budai része elszakadt, amikor a Duna alatti alagút beomlott, így azon részek állapota ismeretlen. Valószínű azonban, hogy ott sem élnek emberek.

Az Őrültek állomása
Történet: Az Astoria megálló története kifejezetten pozitívan indult. A közeli egyetemről, illetve a méltán híres Astoria szállóból rengeteg értelmiségi ember menekült ide.
 * Állomások: Astoria
 * Alapítás: 2020
 * Vezető: nincs, anarchikus állapot uralkodik.

Amíg a Deák Ferenc tér központi szerepe ki nem alakult a háború után, addig az Astoria volt a metró szellemi központja. Persze a Blaha Lujza tér növekvő befolyása érezhető volt, de az állomás így is jelentős szerepet játszott. A katonai vezetést hamar lerázta magáról és egy volt egyetemi professzorokból álló tanács állt az élére.

A háború megváltoztatta a helyzetet. A menekülők áradata túlterhelte az állomást, majd az értelmiségi központ áttelepült a Deák Ferenc térre, mint a fő kereskedelmi központra. A könyvek beáramlása is lelassult, így az állomás egyre jobban pusztult.

Az Astoria bekebelezésére szőtt terveket végül elvetette a Blaha vezetése. Az évek során egyre többen leltek menedéket az állomás folyamatosan megkopó fényei alatt. Az állomásra azért ragadt rá az "Őrültek állomása" cím, mert sok számkivetett, már-már félbolond állapotban vegetáló ember költözött ide.

Az állomásnak nincs vezetősége, a rendet időnként sztalkerek, időnként a Blaha légiósai tartják fenn. Állandó hangzavar jellemzi az állomást, így nagy esély van a tényleges megőrülésre.

Blaha Lujza téri Birodalom
Történet: A Blaha Lujza tér igen népes állomásként kezdte a pályafutását. Miután a kétes elemek kint rekedtek, a lakosság nagy része a közeli szálloda üzletemberei és diplomatái, illetve magasabb rangú osztályba tartozó polgárok voltak. A társadalom kisebb részét adták a török vagy egyéb közel keleti népességből származók.
 * Állomások: Blaha Lujza tér, Keleti pályaudvar.
 * Alapítás éve: 2016 - Blaha Lujza téri közösség, 2018 - Blaha Lujza téri Birodalom.
 * Vezető: Vasvári Péter

Az állomást közel három évig katonai vezetés irányította. A lakosok nagy részének azonban a kétkezi munka nem volt való, ezért az akkor még normálisan működő Astoria és a Keleti pályaudvar munkásait bérelték fel. A gazdag befektetői réteg végül lerázta a katonai vezetést és fegyvereiket elvéve elbocsájtotta őket.

Az újonnan kialakult oligarchiát azonban a munkások nem tűrték meg és véres lázadás tört ki. A lázadást végül Vasvári Péter az újjászervezett fegyveres erőkkel fékezte meg. Fél órás beszédével felszólította a munkásokat és a befektetőket az összhangra és a hatékonyságra.

Vasvári megtartotta a hatalmat. Vezérnek és felségnek szokták nevezni. de ő magát csak kormányzónak tartja. A hatalmat az állam gazdagsága és fegyveres ereje tartja meg. Később beolvasztotta a Keleti pályaudvart, ezzel létrehozva a Birodalmat, ami ma a metró legfényesebb csillaga. A Blaha üzletemberei az egész metróban kereskednek és befektetnek, fenntartva a törékeny háború utáni gazdaságot.

Blaha-légió
A "Blaha-légió" a metró egyik, ha nem a legelitebb katonai szervezete. Bárhonnan befogad harcosokat, de a kiképzésük nagyon gyötrelmes.

Bordély
Történet: A Déli pályaudvar katonai vezetése hamar elvesztette a jelentőségét. A vasutasok, munkások és vidékről érkezett utasok átvették a hatalmat, majd a közelben megalakult Szocialista Közösséget igyekezték lekötelezni a felszínről behordott holmikkal.
 * Állomások: Déli pályaudvar
 * Alapítás: 2018
 * Vezető: Dévai Ádám

Az állomás a behódoló magatartása miatt a hamar megkapta a "Metró kurvája" gúnynevet. Ezt a hungaristák megérkezése csak erősítette.

A metró rabszolgái, illetve a prostituáltak nagy része innen származik. A hatalom teljesen átalakult az igények kielégítésre. A munkások és vasutasok nagy része már máshol él, az állomást egy szűk oligarchia vezeti.

Ezen felül jelentős katonai személyzet is szolgálja az állomás érdekeit. A hungaristák mindaddig békén hagyják amíg az kiszolgálja őket. Bár az állomás neve nem cseng olyan fényesen, mindenesetre szolgáltatásaikra nagy igény van a metróban.

Déli Szövetség

 * Állomások: Ecseri út, Pöttyös utca, Határ út
 * Alapítás: 2013 - Dél-Pesti Katonai-és Rendőri Parancsnokság, 2019 - Déli Szövetség
 * Vezető: Az ezredesi tanács (Rendőri-és Katonai ezredesekből álló tanács)

Történet: A Déli Szövetség lakóinak története eléggé érdekes. Eredetileg Budapesten tartózkodó NATO-katonák (főleg németek, de francia, holland, amerikai és spanyol, sőt mitöbb Orosz kisebbség is van) hozták létre, s 2019-ig tökéletes elszigeteltségben voltak, ugyanis az észak felé vezető alagutat a Hatodik perc Szentjei miatt berobbantották. 2019 márciusában az Europa-val (régen Határ út) társulva létrehozták a Déli Szövetséget, amiben később a Rossiyskiy Most (régen Pöttyös utca) és a Neusachsenland (régen Ecseri út) is csatlakozott.

Főként zöldségeket (burgonya, sárgarépa, paprika, paradicsom), gyümölcsöket (citrom, narancs), és fűszereket termesztenek falba vájt alagutakban, valamint ez az egyik végállomása a Vonatnak, az egész hálózat egyetlen működőképes metrószerelvényének.

Észak Vörösei
Történet: Nem lehet pontosan tudni, hogy hol alakult meg a Magyar Szocialista Metrómunkás Párt (MSZMMP), de az a lényeg, hogy a katonai vezetéstől hamar átvették a hatalmat.
 * Állomások: Dózsa György út, Árpád híd, Forgách utca
 * Alapítás: 2016 - Szocialista Közösség, 2022 - Észak Vörösei
 * Vezető: Stummer Máté pártfőtitkár

Zűrzavaros körülmények között igyekeztek brutális terrorral és demagóg beszédekkel fennmaradni. Jelentős munkásréteg szolgálta az ügyet és a Déli pályaudvar is készségesen ellátta őket.

A háború a hungaristákkal azonban távozásra késztette őket, amikor, áttörve a hungaristák állásain, benyomultak a szinte üresen hagyott északi állomásokra és veszni hagyták korábbi területeiket.

A háborúba kis híján belerokkantak, azóta csak erőt gyűjtenek és propagandával igyekeznek munkásfelkeléseket kirobbantani a metróban.

Gyűjtőállomás
Történet: A háború lezárása után a Magban felmerült a kérdés, hogy mit lehetne kezdeni a politikailag nem korrekt elemekkel, vagyis az olyan emberekkel, akik sem a hungaristák, sem a kommunisták számára elfogadhatóak.
 * Állomások: Vörösmarty tér
 * Alapítás: 2023
 * Vezető: "Mussolini" (tényleges vezetés nincs)

Kezdetben az Astoria tűnt jó megoldásnak, ám a Blahát nem kívánták hergelni a politikai foglyokkal, így új helyet kerestek. Erre tökéletesen alkalmas volt az egykori M1-es vonal még épen maradt állomása.

A Deák Ferenc téri állomást helyrerakva út nyílt a Vörösmartyra, ahol ma is a legveszélyesebb politikai elítélteket tartják fogva. Ellátásuk nem biztosított stabilan, létszámuk ismeretlen.

A Hatodik perc szentjei
Történet: A szerveződés valamikor, nem sokkal az atomtámadás utáni hónapokban szerveződhetett frakcióvá. Egyes feltételezések és legendák szerint a felszínen is meg lehet találni őket. A legendák szerint a testük képes befogadni a sugárzást és halhatatlanná tenni őket, sokak szemében ezért egyfajta felsőbbrendű lényként léteznek.
 * Állomások: Corvin-negyed, Klinikák, Nagyvárad tér
 * Alapítás éve: 2013(?)
 * Vezető: az Atya

A központi állomásnak mindenki a Klinikákat tartja. A 'szentek" ugyanis onnan származnak. A frakciónak a története igen homályos, ám a leginkább elfogadott teóriai az az, hogy a Klinikákon az odarendelt katonák túlságosan sokáig tartották nyitva a hermetikus kapukat. Minél több embert igyekeztek megmenteni: főleg orvosokat és egyéb kórházi személyzetet és felszerelést, amit véleményük szerint jól használhattak volna a Metróban való esetleges hosszabb tartózkodás esetén. A hatperces előírást négy perccel túllépték, így a nyitott kapukon szabadon beáramlott a sugárzás és a törmelék.

Kezdetekben alig mutatkoztak a sugárfertőzés tünetei, csupán egy-két ember érezte rosszul magát, az orvosok azonban gyorsan ellátták őket. A következő hetekben azonban, mint arról jó pár vándor történetmesélő is beszámolt, egyre többen mutatták az őrültség jeleit. Mintha a sugárzás az agyra lett volna hatással.

Az állomás napok alatt eltűnt a térképről. Fényei, amiket még a Corvin-negyedből is lehetett látni, kihunytak. Különös hangokat, kántálást és jajveszékelést lehetett hallani az állomás irányából.

Senki sem tudja pontosan, mi történhetett a Nagyvárad térrel. Mivel az utána következő alagút leszakadt, nem számíthatott segítségre, ha a szentek megtámadták, illetve a Klinikák nyitott kapui miatt jelentős sugárzás jutott el hozzájuk is.

A Corvin-negyed sem kerülhette el a sorsát. Évekig tartott megerősített határvonalat a Klinikák felé, ám azok évről évre közelebb kerültek hozzájuk. A Corvinra is eljutott káros sugárzás és az éjszakánként folyamatosan hallható kántálás következtében már sokan a Kálvin térre húzódtak vissza, ahol így hatalmas népességszám torlódott fel, amire az állomás nem állt készen.

2019-re a Corvin-negyedet már csak egy alig 30 fős, főleg katonákból álló csoport védte, amikor is az is elsötétedett. A szentek, ki tudja miért, nem nyomultak előrébb.

A szentek vallási fanatikusok és őrültek bandája. Mivel a sugárzás megmérgezte az agyukat, különböző vízióik vannak. Az egész metróban meg lehet találni pár hozzájuk hasonló örültet, de főleg az M3-asvonalon fordulnak elő - a sugárzás itt futott végig.Az Astorián is van belőlük pár, főleg azok akik meg tudtak szökni a vörösök és korábban a hungaristák kivégzései elől.

A metróban azt mondják róluk, hogy képesek befolyásolni másokat, a sugárzás megfiatalítja őket és nem is hat rájuk.

Hungarista Birodalom
Történet: A hungarizmus az M3-as vonalon született újjá. Az északi állomások jelentős része, a mostani vörös állomások, eredetileg a hungaristák területének számítottak. A katonai vezetés itt igen hamar radikalizálódott és expanzióba kezdett.
 * Állomások: Kossuth Lajos tér, Szél Kálmán tér, Batthyány tér
 * Alapítás: 2018 - Hungarista föderáció 2022 - Hungarista Birodalom
 * Vezető: Krovka Ferenc

Amikor az északi vonal nagy része már a kezükben volt, rávetették magukat a Deák Ferenc térre. Az ezután kitört háborút csupán a Nagy Térfélcsereként szokták emlegetni, ugyanis a hosszú harc alatt valóban egymás állomásait foglalták el a vörösök és a hungaristák.

Központjukat a Szálasi térre helyezték át. A metró egyik legerősebb katonai erejét képviselik, de az utazóknak többnyire az emberi arcukat mutatják.

A Mag
Történet: A Deák Ferenc tér az atomháború után sokáig katonai felügyelet alatt állt. Jó ideig, hermetikus kapuk miatt, a három részállomás sem tartotta a kapcsolatot egészen 2014 nyaráig.
 * Állomások: Deák Ferenc tér, Arany János utca
 * Alapítás: 2022
 * Vezető: négyévente változik. Jelenleg Víg Miklós komisszár

Nagyon hamar a Metró kereskedelmi központjává és a gazdagság szimbólumává nőtte ki magát. A különböző állomások katonai vezető között azonban a kapcsolat elmérgesedett, így polgárháború alakult ki 2018-ban. Miután az M2-es és az M3-as vonalon lévő állomások kivéreztek, a vörösök és a hungaristák megkaparintották az alsó és felső részt.

Várható volt a háború, így amikor az 2019-ben kirobbant, senkit nem ért meglepetésként. Ezrek menekültek el az otthonaikból, míg végül 2022-ben békét kötöttek és létrejött a Mag.

A stabil kereskedelmi központ elválasztja egymástól a két harcoló felet és a béke alapján négyévente váltják a vezető szerepét egymás között. A helyzet koránt sem stabil, de még így is a legvirágzóbb államok közé tartozik.

A Nyugat
Történet: A Nyugati pályaudvar a metró egyik kakukktojása. A túlélők számára két hatalmas nyersanyagforrás állt a rendelkezésre, az első maga a vasút, a második pedig az állomás felett található Westend pláza. Az itteni emberek hamar felmérték, hogy a Westend könnyen átalakítható, így ahelyett, hogy az árukat lehordták volna, inkább felköltöztek a megerődített plázába.
 * Állomások: Nyugati pályaudvar, Lehel tér
 * Alapítás: 2019
 * Vezető: Tihanyi Nikolett

Kezdetben a nagy kereskedő családok vezették az állomást, ám a hatalmat 2020-ban egy vértelen puccsban Tihanyi Nikolett magához ragadta.

Amikor a hungaristák bevonultak hozzájuk, azokat csupán lefizették és átengedték. A háború során a meggyengült M3-as vonalon zsoldosokkal meghódították a Lehet teret azért, hogy jobban bebiztosítsák a közösséget.

A Nyugat a végtelen gazdagság szimbóluma, aki minőségi ruhát vagy más árut keres, annak érdemes felkeresnie.

Sztalkerbázis
Történet: -
 * Állomások: Puskás Ferenc Stadion
 * Alapítás éve: 2019
 * Vezető: Hegyi Albert ezredes